02007841910940008 


7377 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 784 


19 Οκτωβρίου 1994 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Τροποποίηση και συμπλήρωση των διατάξεων του ορ¬ 
γανισμού του κοινωφελούς Ιδρύματος με την επω¬ 
νυμία «ΙΔΡΥΜΑ ΣΤΗΡΙΞΗΣ ΚΕΝΤΡΟΥ ΥΓΕΙΑΣ ΝΟ¬ 
ΣΟΚΟΜΕΙΟΥ ΝΑΞΟΥ» που κυρώθηκε με το από 

6.12.1984 Π.Δ. (Β’ 854). 1 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΥΠΟΤΡΟΦΙΩΝ ΓΕΩΡΓΙΟΥ ΚΑΙ 
ΕΛΕΝΗΣ ΠΑΝΟΥΡΓΙΑ» και κύρωση του Οργανισμού 
αυτού. 2 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αύξηση του αριθμού των συνεδριάσεων της Α.Υ.Ε. του 

Ταμείου Ασφαλίσεως Εμπόρων. 3 

Αμοιβή για διαφυγούοα εργασία φορτ/τών λιμένα Ρό¬ 
δου. 4 

Σύσταση μιας (1) θέσης ειδικευόμενου γιατρού Ωτορ/ 
γίας στο Περιφερειακό Πανεπιστημιακό Νοσοκο¬ 
μείο Ηρακλείου Κρήτης. 5 

Μεταφορά Ταμειακής Διαχείρισης. 6 

Μεταφορά Ταμειακής Διαχείρισης. 7 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Τροποποίηση και συμπλήρωση των διατάξεων του οργανι¬ 
σμού του κοινωφελούς Ιδρύματος με την επωνυμία 
«ΙΔΡΥΜΑ ΣΤΗΡΙΞΗΣ ΚΕΝΤΡΟΥ ΥΓΕΙΑΣ ΝΟΣΟΚΟ¬ 
ΜΕΙΟΥ ΝΑΞΟΥ» που κυρώθηκε με το από 6.12.1984 
Π.Δ. (Β’ 854). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την πράξη αριθμ. 5900/22.4.1984 του συμβολαιο¬ 
γράφου Νάξου Στυλιανού Νικολάου Βλησίδη με την οποία 
συστήθηκε στη Νάξο από τα Νομικά πρόσωπα: 

1) Δήμο Νάξου, 

2) Ένωση Γεωργικών Συνεταιρισμών Νάξου, 

3) Ανώνυμη Ναυτιλιακή Εταιρεία Νάξου, 

4) Ομοσπονδία Ναξιακών Συλλόγων, 

5) Σύλλογο Εμποροεπαγγελματιών - Βιοτεχνών Νάξου, 


6) Εξωραϊστικό Πολιτιστικό Σύλλογο Νάξου, 

7) Κοινότητα Φιλοτίου Νάξου, 

8) Διδασκαλικό Σύλλογο Νάξου, 

9) Σύλλογο Γονέων και Κηδεμόνων Γυμνασίου - Λυκείου 
Νάξου, 

10) Σύλλογο Χωραϊτών Νάξου και 

11) Ένωση Οικοδόμων και Συναφών Επαγγελμάτων 
Νάξου Κοινωφελές Ίδρυμα με την επωνυμία «ΙΔΡΥΜΑ 
ΣΤΗΡΙΞΗΣ ΚΕΝΤΡΟΥ ΥΓΕΙΑΣ - ΝΟΣΟΚΟΜΕΙΟΥ ΝΑ¬ 
ΞΟΥ». 

2. Τις διατάξεις: 

α) Των άρθρων 110 και 119 του Αστικού Κώδικα, 

β) Των άρθρων 95 παρ. 1 και 98 παρ. 1 και 2 του ΑΝ 
2039/39 και 

γ) Του άρθρου 9 του Οργανισμού του Ιδρύματος. 

3. Την αριθμ. 5/17.11.1993 απόφαση του Διοικητικού 
Συμβουλίου του κοινωφελούς ιδρύματος «ΙΔΡΥΜΑ ΣΤΗ¬ 
ΡΙΞΗΣ ΚΕΝΤΡΟΥ ΥΓΕΙΑΣ ΝΟΣΟΚΟΜΕΙΟΥ ΝΑΞΟΥ». 

4. Την αριθμ. 7/19.4.1994 γνωμοδότηση του Συμβου¬ 
λίου Εθνικών Κληροδοτημάτων. 

5. Την αριθμ. 1026431 /268/0006Α/23.4.1994 (Β’ 
154) απόφαση του Πρωθυπουργού και Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών». 

6. Την αριθμ. ΔΥ3α/ΟΙΚ 370/13.7.1994 (Β’ 550) από¬ 
φαση του Πρωθυπουργού και Υπουργού Υγείας, Πρόνοιας 
και Κοινωνικών Ασφαλίσεων «Ανάθεση αρμοδιοτήτων 
στους Υφυπουργούς Υγείας, Πρόνοιας και Κοινωνικών 
Ασφαλίσεων Νικόλαο Φαρμάκη και Εμμανουήλ Σκου- 
λάκη». 

Με πρόταση των Υφυπουργού Οικονομικών και Υγείας, 
Πρόνοιας και Κοινωνικών Ασφαλίσεων, αποφασίζουμε: 

Άρθρο μόνο 

Εγκρίνουμε την τροποποίηση και συμπλήρωση των πα¬ 
ρακάτω διατάξεων του Οργανισμού του κοινωφελούς 
ιδρύματος «ΙΔΡΥΜΑ ΣΤΗΡΙΞΗΣ ΚΕΝΤΡΟΥ ΥΓΕΙΑΣ ΝΟ¬ 
ΣΟΚΟΜΕΙΟΥ ΝΑΞΟΥ» που εγκρίθηκε με το από 
6.12.1984 Π. Δ/γμα (Β' 854), με το οποίο κυρώθηκε ο ορ¬ 
γανισμός του, όπως αυτή προτάθηκε από το Διοικητικό 
Συμβούλιο του Ιδρύματος με το από 17.11.1993 πρακτικό 
συνεδρίασης αυτού. 

Αρθρο 4 

Διοίκηση του ιδρύματος 

Η παράγραφος 1 του άρθρου 4 «Διοίκηση του Ιδρύμα¬ 
τος» αντικαθίσταται ως εξής: 

1. Το ίδρυμα διοικεϊται από ενδεκαμελές Διοικητικό 
Συμβούλιο, το οποίο απαρτίζεται από τους εξής εκπροσώ¬ 
πους: 

α) Τρεις (3) της Τοπικής Αυτοδιοίκησης, από τους 
οποίους δύο (2) από το Δήμο Νάξου και ένας (1) από τη 
μεγαλύτερη Κοινότητα της Νάξου. 

β) Έναν (1) εκπρόσωπο των εργαζομένων στο Κέντρο 
Υγείας - Νοσοκομείο Νάξου. 

γ) Έναν (1) εκπρόσωπο του Συλλόγου Γυναικών Νάξου. 

δ) Έναν (1) εκπρόσωπο της Ένωσης Αγροτικών Συνε¬ 
ταιρισμών Νάξου. 

ε) Έναν (1) εκπρόσωπο του Συλλόγου Εμποροεπαγγελ- 
ματιών - Βιοτεχνών Νάξου. 

στ) Έναν (1) εκπρόσωπο της Ένωσης Οικοδόμων και 
συναφών επαγγελμάτων Νάξου. 

ζ) Έναν (1) εκπρόσωπο του Διδασκαλικού Συλλόγου 
Νάξου. 

η) Έναν (1) εκπρόσωπο της Ομοσπονδίας Ναξιακών 
Συλλόγων (Ο.ΝΑ.Σ) και 

θ) Έναν (1) εκπρόσωπο του Συλλόγου Χωραϊκών Νάξου. 

Οι παραπάνω εκπρόσωποι, καθώς και οι αναπληρωτές 
τους, ορίζονται ή ανακαλούνται οποτεδήποτε από τον 
αντίστοιχο Σύλλογο ή Φορέα. 

Αρθρο 5 

Καθηκόντα Διοικητικού Συμβουλίου 

Στο τέλος του άρθρου 5 «Καθήκοντα Διοικητικού Συμ¬ 
βουλίου» προστίθεται νέα παράγραφος ως εξής: 

5. Στις συνεδριάσεις του Διοικητικού Συμβουλίου προ¬ 
σκαλείται και συμμετέχει με δικαίωμα λόγου ο εκάστοτε 
Διευθυντής του Κέντρου Υγείας - Νοσοκομείου Νάξου». 

Στους Υφυπουργούς Οικονομικών και Υγείας, Πρόνοιας 
και Κοινωνικών Ασφαλίσεων αναθέτουμε την δημοσίευση 
και εκτέλεση του παρόντος Διατάγματος. 

Αθήνα, 6 Οκτωβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΦ. ΥΓΕΙΑΣ, ΠΡΟΝ. & ΚΟΙΝ. ΑΣΦ/ΣΕΩΝ 

ΔΗΜ. ΓΕΩΡΓΑΚΟΠΟΥΛΟΣ ΝΙΚΟΛΑΟΣ ΦΑΡΜΑΚΗΣ 


Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΥΠΟΤΡΟΦΙΩΝ ΓΕΩΡΓΙΟΥ ΚΑΙ 
ΕΛΕΝΗΣ ΠΑΝΟΥΡΓΙΑ» και κύρωση του Οργανισμού 
αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τηναριθμ. 210/20.4.1994 πράξη της συμβολαιογρά¬ 
φου Λαμίας Δήμητρας Μητραντζά - Καβαλίκα, με την 
οποία ο Γεώργιος Πανουργιάς του Ευσταθίου και η Ελένη 
συζ. Γεωργίου Πανουργιά σύστησαν κοινωφελές ίδρυμα 


με την επωνυμία «ΙΔΡΥΜΑ ΥΠΟΤΡΟΦΙΩΝ ΓΕΩΡΓΙΟΥ ΚΑΙ 
ΕΛΕΝΗΣ ΠΑΝΟΥΡΓΙΑ» και με έδρα την Λαμία. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 14.7.1994 γνωμοδότηση του Συμβουλίου 
Εθνικών Κληρ/των. 

4. Την αριθ. 1026431/268/0006Α/2.3.1994 κοινή 
απόφαση του Πρωθυπουργού και του Υπουργού Οικονο¬ 
μικών, με την οποία ανατέθηκαν αρμοδιότητες στους 
Υφυπουργούς Οικονομικών (ΦΕΚ 154/Β/7.3.1994). 

Με πρόταση του Υπουργού Εθνικής Παιδείας και θρη¬ 
σκευμάτων και του Υφυπουργού Οικονομικών, αποφασί¬ 
ζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΥΠΟΤΡΟΦΙΩΝ ΓΕΩΡΓΙΟΥ ΚΑΙ 
ΕΛΕΝΗΣ ΠΑΝΟΥΡΓΙΑ», η οποία έγινε από τον Γεώργιο 
Πανουργιά του Ευσταθίου και την Ελένη συζ. Γεωργίου 
Πανουργιά με την αριθ. 210/20.4.1994 πράξη της συμβο¬ 
λαιογράφου Λαμίας Δήμητρας Μητραντζά - Καβαλίκα. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών και Εθνικής Παιδείας και θρησκευμάτων 
και διέπεται από τις διατάξεις της παραπάνω συστατικής 
του πράξης, του παρακάτω οργανισμού, του Α.Ν. 2039/ 
1939 και των διαταγμάτων που εκδόθηκαν ή θα εκδο- 
θούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατέσσερα 
(14) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 

την επωνυμία «ΙΔΡΥΜΑ ΥΠΟΤΡΟΦΙΩΝ ΓΕΩΡΓΙΟΥ 

ΚΑΙ ΕΛΕΝΗΣ ΠΑΝΟΥΡΓΙΑ». 

Άρθρο 1 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «ΙΔΡΥΜΑ 
ΥΠΟΤΡΟΦΙΩΝ ΓΕΩΡΓΙΟΥ ΚΑΙ ΕΛΕΝΗΣ ΠΑΝΟΥΡΓΙΑ», 
που συστήθηκε από τον Γεώργιο Πανουργιά του Ευστα¬ 
θίου και την Ελένη συζ. Γεωργίου Πανουργιά με την αριθ. 
210/20.4.1994 πράξη της συμβολαιογράφου Λαμίας Δή¬ 
μητρας Μητραντζά - Καβαλίκα, αποτελεί νομικό πρόσωπο 
ιδιωτικού δικαίου και διέπεται από τις διατάξεις της παρα¬ 
πάνω συστατικής του πράξης, του παρόντος οργανισμού, 
του Α.Ν. 2039/1939, όπως κάθε φορά ισχύει ο νόμος αυ¬ 
τός και των διαταγμάτων που εκδόθηκαν ή θα εκδοθούν 
σε εκτέλεση του νόμου τούτου. 

2. Έδρα του ιδρύματος είναι η πόλη της Λαμίας. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα στο πλαίσιο, την επωνυμία του 
ιδρύματος και στο μέσον αυτής την έδρα και το έτος έγκρι¬ 
σης της σύστασής του. 

Άρθρο 2 

Σκοπός. 

Σκοπός του ιδρύματος είναι η χορήγηση υποτροφιών σε 
οικονομικά αδύνατους φοιτητές των Ανωτάτων Εκπαιδευ- 

τικών Ιδρυμάτων της Χώρας, ανεξαρτήτως φύλου, που 
διακρίνονται για την καλή τους επίδοση και πληρούν τις 
προϋποθέσεις που αναφέρονται στο άρθρο 11 του παρό¬ 
ντος οργανισμού. 

Για το σκοπό αυτό θα διατίθεται κάθε χρόνο το 80% των 
ετησίων τόκων και άλλων προσόδων του ιδρύματος ενώ το 
υπόλοιπο 20% θα προσαυξάνει το κεφάλαιο για εξισορρό- 
πηση των νομισματικών διαφορών. 

Αρθρο 3 

Περιουσία - Πόροι. 

1. Περιουσίά του ιδρύματος αποτελεί το ποσό των εξή¬ 
ντα τεσσάρων εκατομμυρίων (64.000.000) δραχμών σε 
μετρητά ή σε ίσης αξίας ομόλογα του Ελληνικού Δημο¬ 
σίου. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4 

Διοίκηση. 

1. Το ίδρυμα διοικείται από πενταμελές Διοικητικό Συμ¬ 
βούλιο, που αποτελείται από τους: 

α) Εκάστοτε Δήμαρχο Λαμιέων, ως Πρόεδρο. 

β) Εκάστοτε Πρόεδρο Πρωτοδικών Λαμίας. 

γ) Εκάστοτε Προϊστάμενο Πρωτοδικών Λαμίας. 

δ) Εκάστοτε Προϊστάμενο της Διεύθυνσης Δευτερο¬ 
βάθμιας Εκπαίδευσης Λαμίας. 

ε) Εκάστοτε Διευθυντή του Υποκαταστήματος Λαμίας 
της Γ ενικής Τ ράπεζας. 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Αντιπρόεδρο, 
τον Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις της συστατικής 
πράξης και του άρθρου 99 του ΑΝ 2039/39. 

4. Το Διοικητικό Συμβούλιο συνεδριάζει τακτικά κάθε 
δύο μήνες και έκτακτα όποτε το ζητήσει ο Πρόεδρο ή τρία 
από τα μέλη του, με γραπτή αίτησή τους προς τον Πρόε¬ 
δρο, πάντοτε όμως έπειτα από πρόσκληση του Προέ¬ 
δρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 


8. Σε κάθε συνεδριάση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου. 

1 Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού, του Α.Ν. 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή Νομάρχη Φθιώτιδας) τον προϋπολογισμό και 
απολογισμό του ιδρύματος, σύμφωνα με τις διατάξεις των 
άρθρων 101 και 102 του Α.Ν. 2039/1939 και του από 
20.12.1939 Β. Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

ε) θέτει όρους στους υποτρόφους, εφόσον το κρίνει 
απαραίτητο, με τον οποίο αναλαμβάνουν δέσμευση ότι για 
μια πενταετία θα ασκήσουν το επάγγελμα τους στη Λαμία 
ή γενικά στο Νομό Φθιώτιδας, εφόσον αυτό είναι δυνατόν 
και υπάρχει έδαφος ασκήσεως του επαγγέλματός τους. 

Άρθρο 6 

Αρμοδιότητες Πρόεδρου. 

1.0 Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 

με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ- 
τώνβ και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου πέντε (5) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμή για κάθε δαπάνη που 
προβλέπεται στο εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γραμματέα. 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία. 

1. Ο Ταμία του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρωμή 


έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Οικονομική διαχείριση. 

1. Η οικονομική διαχείριση του ιδρύματος περιλαμβάνει 
ετήσια περίοδο η οποία αρχίζει την 1η Ιανουάριου και λή¬ 
γει την 31 η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβερ- 
νήσεως του σχετικού Π. Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και, εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού Δ/ 
τος (ΦΕΚ 552/Α/22.12.1993). 

Άρθρο 10 
Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική πράξη 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις του 
άρθρου 34 του από 18.8.1941 Καν. Δ/τος. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχειρίσης της περιουσίας 
του ιδρύματος και της εκτέλεσης των σκοπών του. 

Άρθρο 11 

Επιλογή και ανακήρυξη υποτρόφων 

1. Δικαίωμα υποτροφίας έχουν όσοι πληρούν τις παρα¬ 
κάτω προϋποθέσεις: 

α) Να έχουν γεννηθεί και να κατοικούν στην πόλη της 
Λαμίας ή να κατοικούν στη Λαμία αυτοί και οι γονείς τους 
μόνιμα και όχι πρόσκαιρα ή περιστασιακά. 

β) Να είναι οικονομικά αδύνατοι. Οικονομικά αδύνατος 
θεωρείται, ο φοιτητής που για οποιοδήποτε λόγο αδυνατεί 
να αντιμετωπίσει τις δαπάνες για την Πανεπιστημιακή του 
μόρφωση. 

γ) Οι ήδη φοιτούντες στα Ανώτατα Εκπαιδευτικά Ιδρύ¬ 
ματα να έχουν καλή επίδοση και οι νεοεισαχθέντες να 
έχουν βαθμό «άριστα» και στην περίπτωση μη υπαρχόντων 
τέτοιων να έχουν βαθμό «λίαν καλώς», με την προϋπόθεση 
η επίδοσή τους αυτή να διαρκεί καθ’ όλη τη φοίτησή τους 
άνευ διακοπής μη οφειλόμενης σε ανωτέρα βία. 

δ) Να έχουν Λευκό Ποινικό Μητρώο και ηλικία όχι μεγα¬ 
λύτερη των είκοσι δύο (22) ετών κατά τον χρόνο έναρξης 
της υποτροφίας και να διάφουν έντιμο και ηθικό βίο. 

2. Η επιλογή και ανακήρυξη των υποτρόφων γίνεται χω¬ 
ρίς διαγωνισμό σύμφωνα με τις διατάξεις της συστατικής 
πράξης του ιδρύματος, του παρόντος οργανισμού, του ΑΝ 
2039/39 και του από 18.8.1941 Καν. Δ/τος (ΦΕΚ 286/Α/ 
23.8.1941). 

Το Διοικητικό Συμβούλιο του ιδρύματος τον μήνα Σε¬ 
πτέμβριο κάθε έτους και αμέσως μετά τα αποτελέσματα 
των εισαγωγικών εξετάσεων των Ανωτάτων Εκπαιδευτι¬ 
κών Ιδρυμάτων, αποφασίζει για τον αριθμό των υποτρό¬ 
φων και το ποσόν της μηνιαίας υποτροφίας και καλεί τους 
ενδιαφερόμενους υποψήφιους υπότροφους, με πρό¬ 
σκληση που δημοσιεύεται σε δύο τουλάχιστον τοπικές 
εφημερίδες δύο φορές και τοιχοκολείται στους πίνακες 
ανακοινώσεων όλων των Λυκείων και στα σημεία των ανα¬ 
κοινώσεων του Δήμου Λαμιέων καθώς και κοινοποιείται σ’ 
όλους τους συλλόγους Γονέων και Κηδεμόνων των Λυ¬ 
κείων Λαμίας και γενικά γίνεται γνωστή με κάθε άλλο πρό¬ 
σφορο μέσο επικοινωνίας (τοπικούς ραδιοφωνικούς σταθ¬ 
μούς κ.λπ.), να υποβάλουν μέσα σε τακτή προθεσμία τα 
εξής δικαιολογητικά: 

α) Αίτηση στην οποία να αναγράφονται τα στοιχεία τους. 

β) Πιστοποιητικό του Ανώτατου Εκπαιδευτικού Ιδρύμα¬ 
τος ότι είναι φοιτητής ή ότι έχει γραφεί σ’ αυτό, στο οποίο 
θα αναφέρεται και η επίδοσή τους, για τους ήδη φοιτού- 
ντες και για τους νοεισαχθέντες ο βαθμός εισαγωγής 
τους. 

γ) Υπεύθυνση δήλωση ότι δεν έλαβαν ή λαμβάνουν άλλη 
Υποτροφία. 

δ) Πιστοποιητικό Ποινικού Μητρώου και Πιστοποιητικό 
της Εισαγγελίας Λαμίας ότι δεν διώκονται για αξιόποινη 
πράξη. 

ε) Αντίγραφο του Απολυτηρίου Λυκείου για τους νεοει- 
σαχθέντες στα Α.Ε.Ι. 

στ) Με την αίτηση συνυποβάλλονται όλα τα απαραίτητα 
δικαιολογητικά από τα οποία προκύπτει η καταγωγή και η 
οικονομική αδυναμία του υποψηφίου υπότροφου. 

Μετά την εκπνοή της ανωτέρω προθεσμίας η οποία 
μπορεί να παραταθεί επί δέκα επιπλέον ημέρες με από¬ 
φαση του Διοικητικού Συμβουλίου, τούτο συνέρχεται σε 
ειδική συνεδρίαση, με παρουσία όλων των μελών του και 
επιλέγει μεταξύ των υποψηφίων και ανακηρύσσει τους 


υποτρόφους του ιδρύματος. Δικαιούται δε προ της λή- 
ψεως της απόφασής του, να καλέσει τους Λυκειάρχες των 
Λυκείων Λαμίας, προκειμένου να εκφέρουν γνώμη για 
τους υποψηφίους υποτρόφους, η οποία θα έχει συμβου¬ 
λευτικό χαρακτήρα, εφαρμόζοντας κατά τα λοιπά τις δια¬ 
τάξεις του άρθρου 108 του ΑΝ 2039/1939, όπως ισχύει 
και του από 13/23.8.1941 Καν. Δ/τος. 

Σε περίπτωση ισοψηφίας δύο ή περισσοτέρων υποψη¬ 
φίων θα προτιμούνται τα τέκνα των πολυτέκνων οικογε¬ 
νειών και ελλείψει τούτων θα γίνεται πλήρωση ενώπιον 
των υποψηφίων και όλων των μελών του Διοικητικού Συμ¬ 
βουλίου. 

Σε περίπτωση που κάποιος υπότροφος απολέσει το δι¬ 
καίωμα της υποτροφίας, το Διοικητικό Συμβούλιο υποχρε- 
ούται να επιλέξει άλλον στη θέση του. 

Άρθρο 12 

Χορήγηση υποτροφιών. 

1. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 
ανάλογα με το ύψος των καθαρών εσόδων του ιδρύματος 
και τον αριθμό των υποτρόφων, πάντοτε όμως μέσα στα 
όρια που ορίζονται από τις ισχύουσες διατάξεις. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 24, 25, 26 και 27 
του από 18.8.1941 Καν. Δ/τος (ΦΕΚ 286/Α/23.8.1941). 

3. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατάξεις 
της συστατικής πράξης του ιδρύματος και του άρθρου 29 
του παραπάνω Κανονιστικού Διατάγματος, οι οποίες δια¬ 
πιστώνονται με πράξη του Διοικητικού Συμβουλίου του 
Ιδρύματος, που έχει υποχρέωση να παρακολουθεί την όλη 
πορεία των σπουδών των υποτρόφων και να αξιώνουν απ’ 
αυτούς την υποβολή, κάθε έτος αποδεικτικών στοιχείων 
της επίδοσής τους. 

Άρθρο 13 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/1939 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού, για την οποία απαιτείται από¬ 
λυτη πλειοψηφία του συνόλου των μελών του. 

Άρθρο 14 

Διάλυση του Ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στο Δήμο Λαμιέων 
για την συνέχιση του ίδιου σκοπού ή θα διατίθεται για κοι¬ 
νωφελείς σκοπούς κατά την κρίση του Διοικητικού Συμ¬ 
βουλίου. 

Στον Υπουργό Εθνικής Παιδείας και θρησκευμάτων και 

στον Υφυπουργό Οικονομικών αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 6 Οκτωβρίου 1994 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΕΘΝ. ΠΑΙΔΕΙΑΣ & ΘΡΗΣΚ/ΤΟΝ 

Δ. ΓΕΩΡΓΑΚΟΠΟΥΛΟΣ Γ. ΠΑΠΑΝΔΡΕΟΥ 

-♦- 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2058268/6260/0022 (3) 

Αύξηση του αριθμού των συνεδριάσεων της Α.Υ.Ε. του 

Ταμείου Ασφαλίσεως Εμπόρων. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 4 του άρθρου 3 του Ν. 1160/ 
1981. 

2. Τις διατάξεις της παρ. 5 του άρθρου 4 του Ν. 
2026/92 (Α’ 43). 

3. Τις διατάξεις της παρ. 3 του άρθρου 20 του Ν. 1539/ 
1985 (Α’ 64). 

4. Την 94287/8212/19.7.80 ΚΥΑ (ΦΕΚ 721/Β7 
30.7.80). 

5. Το άρθρο 27 του Ν. 2081 /92 (Α' 154) και το γεγονός 
ότι η δαπάνη η οποία θα προκύψει από την αύξηση του 
αριθμού των συνεδριάσεων ανέρχεται στο ποσό των 
384.000 δρχ. ετησίως και θα βαρύνει τον προϋπολογισμό 
του Τ.Α.Ε. στον ΚΑΕ 0264. 

6. Την 297/30.5.1994 απόφαση του Δ.Σ. που υποβλή¬ 
θηκε με το 42808/4.7.1994 έγγραφο του Ταμείου, με την 
οποία προτείνεται η αύξηση των κατά μήνα αμειβομένων 
συνεδριάσεων, ώστε να εξασφαλίζεται η άμεση εξυπηρέ¬ 
τηση των ασφαλισμένων και ιδιαίτερα αυτών που μετακι¬ 
νούνται στο εξωτερικό για νοσηλεία, δεδομένου ότι στο 
Ταμείο λειτουργεί μία μόνο Α.Υ.Ε. στην Κεντρική Υπηρε¬ 
σία, με μεγάλο φόρτο εργασίας, αφού η ΑΥΕ κρίνει τα πε¬ 
ριστατικά όλων των ασφαλισμένων και διαπιστώνει την 
αναπηρία και γενικώς την ανικανότητα για άσκηση του 
εμπορικού επαγγέλματος. 

7. Την 2024/26.10.1993 (Β' 833) κοινή απόφαση «Ανά¬ 
θεση αρμοδιοτήτων στον Υφυπουργό Υγείας, Πρόνοιας 
και Κοιν. Ασφαλίσεων Φοίβο Ιωαννίδη», αποφασίζουμε: 

Αυξάνουμε τον αριθμό των κατά μήνα συνεδριάσεων 
της Α/θμιας Υγειονομικής Επιτροπής Αθηνών του Τα¬ 
μείου Ασφαλίσεως Εμπόρων από τέσσερις (4) σε έξι (6). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Οκτωβρίου 1994 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝ. & ΚΟΙΝ. ΑΣΦ. 

ΑΛ. ΠΑΠΑΔΟΠΟΥΛΟΣ ΦΟΙΒΟΣ ΙΩΑΝΝΙΔΗΣ 


Αριθ. 12035 (4) 

Αμοιβή για διαφυγούσα εργασία φορτ/τών λιμένα Ρόδου. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/1955 και 
του άρθρου 3 του Κ.Ν. 5167/1932, σε συνδυασμό με τις 
διατάξεις της παρ. 3 του άρθρου 3 του Α.Ν. 381 /1936. 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» και του άρθρου 27 του Ν. 2081/ 
1992. 

3. Την αριθ. 17416/22.9.1981 απόφασή μας, όπως 
τροποποιήθηκε και παρατάθηκε μεταγενέστερα. 

4. Το αριθ. 7/10.5.1994 πρακτικό συνεδρίασης της 
Ε.Ρ.Φ.Λ. Ρόδου, αποφασίζουμε: 

1. Αποδεχόμαστε εν μέρει την πρόταση της Επιτροπής 
Ρυθμίσεως Φορτ/σεων Λιμένα (Ε.Ρ.Φ.Λ.) Ρόδου και 
εγκρίνουμε: 

α. Την παράταση ισχύος της αριθ. 1746/22.9.1981 
αποφάσεώς μας όπως αυτή τροποποιήθηκε με την αριθ. 
10415/23.7.1991 όμοια, μέχρι 31.12.1994, λόγω διαφυ- 
γούσης εργασίας εκ της διακινήσεως χύδην τσιμέντου, με 
μηχανικά μέσα της ΑΓΕΤ στην περιοχή Ακαντιάς Λιμένα 
Ρόδου. 

β. Την εφαρμογή των ρυθμίσεων των ανωτέρω αποφά¬ 
σεων, μέχρι 31.12.1994 και στην περίπτωση των χύδην 
τσιμέντων που διακινούνται στο λιμάνι της Ρόδου με μηχα¬ 
νικά μέσα της εταιρείας ΤΙΤΑΝ. 

2. Από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού προϋπολογισμού. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Οκτωβρίου 1994 

οι ΥΠΟΥΡΓΟΙ 

ΕΡΓΑΣΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΙΩΑΝ. ΣΚΟΥΛΑΡΙΚΗΣ ΓΕΩΡΓ. ΚΑΤΣΙΦΑΡΑΣ 

-♦- 

Αριθ. Υ4α/8866 (5) 

Σύσταση μιας (1) θέσης ειδικευόμενου γιατρού Ωτορ/γίας 

στο Περιφερειακό Πανεπιστημιακό Νοσοκομείο Ηρα¬ 
κλείου Κρήτης. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 38 του Ν. 1397/1983 (ΦΕΚ 
143/Α783). 

2. Τις διατάξεις του άρθρου 1 παρ. (1β) του Π.Δ/τος 
129/92 (ΦΕΚ 65/Α792). 

3. Την αριθμ. 3808/94 Απόφαση του ΚΕΣΥ. 

4. Την αριθμ. 19/8.6.1994 Απόφαση του Δ.Σ. του Νο¬ 
σοκομείου. 

5. Την αριθμ. ΔΥ3α/οικ. 370 (ΦΕΚ 550/Β794) από¬ 
φαση περί ανάθεσης αρμοδιοτήτων στον Υφυπουργό 
Υγείας Ν. Φαρμάκη, αποφασίζουμε: 

1. Συνιστάται και προστίθεται στον Οργανισμό του Περι¬ 
φερειακού Πανεπιστημιακού Γενικού Νοσοκομείου Ηρα¬ 
κλείου, μία (1) θέση ειδικευομένου γιατρού στην Ωτορινο- 
λαρυγγολογία. 

2. α) Από τις διατάξεις αυτής της απόφασης προκαλεί- 
ται δαπάνη σε βάρος του κρατικού προϋπολογισμού 
ύψους τριών εκατομμυρίων τριακοσίων ογδόντα τεσσά¬ 
ρων (3.384.000) δρχ. περίπου για καθένα από τα επόμενα 
έτη. 

β) Για το τρέχον οικονομικό έτος (Νοέμβριος - Δεκέμ¬ 
βριος 1994) η προκαλούμενη δαπάνη, ύψους εξακοσίων 
χιλιάδων (600.000) δρχ. περίπου, θα καλυφθεί από μετα¬ 
φορά πίστωσης, από το Υπουργείο μας (μείωση του 
Φ.200 ΚΑΕ 5214), στη Νομαρχία Ηρακλείου (Φ. 200 ΚΑΕ 
2811) και επιχορήγηση του Νοσοκομείου. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Οκτωβρίου 1994 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝ, β ΚΟΙΝ. ΑΣΦ. 

ΑΛ. ΠΑΠΑΔΟΠΟΥΛΟΣ Ν. ΦΑΡΜΑΚΗΣ 

-♦- 

Αριθ. ΔΥ5α/8851 (δις) (6) 

Μεταφορά Ταμειακής Διαχείρισης. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Π.Δ. της 20.1.32 «Περί διαχειρίσεως Νομικών 
Προσώπων υπό της Τραπέζης της Ελλάδος». 

β) Του Α.Ν. 1611/50 «Περί καταθέσεων ΝΠΔΔ και 
Ασφαλιστικών Ταμείων», όπως τροποποιήθηκε και συ¬ 
μπληρώθηκε με τα Ν.Δ. 2999/54 και 3856/58. 
γ) Τις διατάξεις του Ν. 1902/17.10.90, άρθρο 13. 

2. Το αρ. ΦΒ/572/2814/17.8.1994 έγγραφο της Ν. 
Καβάλας - Δ/νση Κοιν. Πρόνοιας. 

3. Το πρακτικό της Επιτροπής της αρ. ΦΒ/445/2191/ 

27.6.1994 απόφασης του Νομάρχη Καβάλας, της 

15.7.1994 Συνεδρίασης. 

4. Το γεγονός ότι από την απόφαση αυτή, δεν προκαλεί- 
ται καμία δαπάνη, αποφασίζουμε: 

Εγκρίνουμε την μεταφορά της Ταμειακής Διαχείρισης, 
από την Εθνική Τράπεζα, στη Γενική Τράπεζα, των παρα¬ 


κάτω Κρατικών Παιδικών Σταθμών, της Ν. Καβάλας σύμ¬ 
φωνα με τις διατάξεις και προϋποθέσεις που ισχύουν: α) Α' 
ΚΠΣ Χρυσούπολης, β) Β' ΚΠΣ Χρυσούπολης, γ) ΚΠΣ Χρυ- 
σοχωρίου, δ) ΚΠΣ Λεκάνης, ε) ΚΠΣ Ν. Καρυάς, στ) ΚΠΣ 
Αγιάσματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Σεπτεμβρίου 1994 

Ο ΥΠΟΥΡΓΟΣ 

Α. ΚΡΕΜΑΣΤΙΝΟΣ 

-♦- 

Αριθ. ΔΥ5α/8851 (7) 

Μεταφορά Ταμειακής Διαχείρισης. 

ΟΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Π.Δ. της 20.1.32 «Περί διαχειρήσεως Νομικών 
Προσώπων υπό της Τραπέζης της Ελλάδος». 

β) Του Α.Ν. 1611/50 «Περί καταθέσεων ΝΠΔΔ και 
Ασφαλιστικών Ταμείων», όπως τροποποιήθηκε και συ¬ 
μπληρώθηκε με τα Ν.Δ. 2999/54 και 3856/58. 

γ) Τις διατάξεις του Ν. 1902/17.10.90, άρθρο 13. 

2. Το αρ. Φ.7δ/531/2620/94 έγγραφο της Νομαρχίας 
Καβάλας - Δ/νση Κοιν. Πρόνοιας. 

3. Το πρακτικό της Επιτροπής Έρευνας του ΚΠΣ Κρηνί- 
δων, της 24.6.1994. 

4. Το γεγονός ότι από την απόφαση αυτή, δεν προκαλεί- 
ται καμία δαπάνη, αποφασίζουμε: 

Εγκρίνουμε την μεταφορά της Ταμειακής Διαχείρισης 
του Κρατικού Παιδικού Σταθμού Κρηνίδων - Ν. Καβάλας, 
από την Εθνική Τράπεζα Ελλάδος, υποκατάστημα Κρηνί¬ 
δων, στην Αγροτική Τράπεζα Ελλάδος, υποκατάστημα 
Κρηνίδων, σύμφωνα με τις διατάξεις και προϋποθέσεις 
που ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Σεπτεμβρίου 1994 

Ο ΥΠΟΥΡΓΟΣ 

Δ. ΚΡΕΜΑΣΤΙΝΟΣ 

Ε ΘΙ ΜΙ ΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ-ΕΧ 

ΡΑΧ 

22.3211 ΥΡΕΤ ΘΒ 
5234312 

λειτουργούν καθημερινά από 8.00’ έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


-—-—--- ψ - 

* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τ α δημοσιεύματα των ΦΕΚ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


-- 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 



ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

β) 

» 

» 

» 

Β 

» 

30.000 

Υ) 

» 

» 

» 

Γ' 

» 

10.000 

δ) 

» 

» 

» 

Δ' 

» 

30.000 

ε) 

» 

» 

» 

Αναπτυξιακών Πράξεων 

» 

20.000 

στ) 

» 

» 

» 

Ν.Π.Δ.Δ. 

» 

10.000 

ζ) 

» 

» 

» 

ΠΑΡΑΡΤΗΜΑ 

» 

5.000 

η) 

» 

» 

)> 

Δελτ. Εμπ.& Βιομ. Ιδ. 

» 

10.000 

θ) 

ι) 

» 

» 

» 

Αν. Ειδικού Δικαστηρίου 

» 

3.000 

» 

» 

» 

Α.Ε. & Ε.Π.Ε. 

» 

200.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 


Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







